Skool, leerder loop deur onder vals, rassistiese sosialemediarekening | Maroela Media
Skool, leerder loop deur onder vals, rassistiese sosialemediarekening
Die Wes-Kaapse departement van onderwys het sy skok uitgespreek nadat iemand hom as 'n 15-jarige leerder van die Table View High School in Kaapstad voorgedoen en 'n vals rekening op die sosialemediaplatform TikTok vir die leerder én die skool geskep het.
Aanstootlike en rassistiese opmerkings is op albei rekeninge gemaak. Die eerste video op die skool se vals rekening is reeds aan die einde van Oktober geplaas en is meer as 283 000 keer gekyk.
Bronagh Hammond, woordvoerder van die Wes-Kaapse departement van onderwys, sê die departement is in verbinding met die skool en het bevestig dat iemand hulle as die betrokke leerder voorgedoen het.
Die leerder wie se identiteit gebruik word, se ouers het intussen die kind se selfoon aan die polisie oorhandig en 'n saak van naamskending aanhangig gemaak.
'n Digitale forensiese kenner sal nou help om die inhoud van albei rekeninge te verwyder, terwyl die skool se beheerliggaam in verbinding met TikTok is in 'n poging om die skool se vals rekening van die kortvorm-video-app te verwyder.
"Die inhoud is uiters aanstootlik en onaanvaarbaar," sê Hammond.
"Dit is kommerwekkend dat 'iemand' doelbewus 'n kind se rekening kuberkraak en 'n ander een skep met die bedoeling om kwaadwillig saadjies van verdeeldheid, haat en rassisme te saai en skade aan 'n minderjarige en die integriteit van die skool te berokken."
Verwydering van OB: Speaker sê dalk volgende week
Dit is net die EFF se werk die ANC het hom gebaar en so groot gemaak.
Ons kinders moet besef dat daai selfoon waaraan hulle so vasklou, ook hulle lewens kan vernietig. Kuberboelies is volop, maar hulle glo ons nie as ons daarteen waarsku nie. Blaker elke stukkie persoonlike inligting op Sosiale Media uit.
Ek kan net dink wie sit agter die strooi….
Gaan kyk maar want baie valse rassisties 'wit media' is sover deur eff gedoen. Wonder hoekom hoor ons niks van die ander waarby hulle betrek word nie. Alles eff en anc.